wickkiey/tamil-wikipedia-markdown huggingface dataset:
# விக்கிப்பீடியா:முதற்பக்கக் கட்டுரைகள்/சூலை 24, 2011


**அதலை** என்பது பாகலுடன் நெருங்கிய மரபுவழித் தொடர்பு கொண்ட ஒரு கொடி இனமாகும். இது தமிழ் நாட்டிலும் இந்தியாவின் பிற தென் மாநிலங்களில் மகாராட்டிரத்திலும், கருநாடகத்திலும், ஆந்திராவிலும் காணப்படுகிறது. பாகற்காய்களைப் போலவே கசப்பான சுவை கொண்ட அதலைக்காய்கள் உடல்நலத்துக்கு உதவும் பல மருத்துவத் திறங்களைக் கொண்டுள்ளன. குறிப்பாக நீரிழிவு, குடற்புழு போன்ற இடர்களுக்கு மருந்தாகப் பயன்படுகின்றன. சில வேளைகளில் கருக்கலைப்புக்கும் இவற்றைப் பயன்படுத்துகின்றனர். அதலைச்செடிகள் பொதுவாக இயல்பில் தரையில் படர்பவை. சில வேளைகளில் வயற்காடுகளில் வரப்புகளில் இவற்றை வளர்க்கும்போது வேறு செடிகளிலோ கொம்புகளிலோ பற்றிப் படர்கின்றன. பல ஆண்டுகள் வாழும் இச்செடி ஒவ்வொரு ஆண்டும் வறட்சிக் காலத்தில் காய்ந்து விழுந்து விட்டாலும் மண்ணுக்கடியில் உள்ள கிழங்கு உயிருடன் இருக்கும். தமிழகத்தின் தென் மாவட்டங்களிலும் அதலை விளையும் பிற பகுதிகளிலும் நெடுங்காலமாக நீரிழிவு, குடற்புழு போன்றவற்றுக்கான நாட்டுமருந்தாகவும், சில வேளைகளில் கருக்கலைப்புக்கும் பயன்படுத்தி வந்துள்ளனர். நீரில் கரைத்த அதலைக்காய்கள் நீரிழிவுக்காட்பட்ட முயல்களில் குருதியில் இருந்த குளுக்கோசின் அளவைக் குறைப்பதாகவும் அறியப்பட்டுள்ளது. **மேலும்...**  
---

**பிரிக் நாடுகள்** என்பது பொருளாதார வல்லரசாக மாறும் வாய்ப்புள்ள வளரும் நாடுகளான பிரேசில், உருசியா, இந்தியா, சீனா ஆகியவற்றின் கூட்டமைப்பைக் குறிக்கும். ”பிரிக்” என்ற பெயரை கோல்ட்மேன் சாக்ஸ் நிறுவனத்தின் உலகப் பொருளாதார ஆய்வு வல்லுனர் ஜிம் ஓநீல் சூட்டினார். பிரிக் நாடுகள் நான்கும் 2050-ஆம் ஆண்டுவாக்கில் உலகின் தற்போதையப் பணக்கார நாடுகளை விட அதிகளவு வளர்ச்சி பெற்றிருக்கும். மேலும், இந்நாடுகள் உலக நிலப்பரப்பில் 25 விழுக்காட்டிற்கு மேலும் உலக மக்கள்தொகையில் 40 விழுக்காட்டிற்கு மேலும் பெற்றுள்ளன. மெக்சிகோ, தென் கொரியா ஆகிய நாடுகள் மட்டுமே ஒப்பீட்டளவில் பிரிக் நாடுகளுடன் வளர்ச்சி பெற்று வருபவையாக உள்ளன. ஆனால், 2005ஆம் ஆண்டு ஆய்வின்படி இவ்விரு நாடுகளும் வளர்ச்சியடைந்தவையாகக் கருதப்பட்டதால் இப்பட்டியலில் இணைக்கப்படவில்லை. பிரிக் கூட்டமைப்பின் முதல் மாநாடு 2009, சூன் 16 அன்று உருசியாவின் எகடேரின்பர்க் நகரில் நடந்தது. இதில் பல்முனை உலக ஒழுங்கை மையப்படுத்தி அறைகூவல் விடுக்கப்பட்டது. மேலும் உலகப் பணப் பரிமாற்றத்தில் அமெரிக்க டாலர் ஆதிக்கத்தின் மீதான நேரடித் தாக்குதலாக இந்த ஆலோசனை அமைந்தது. **மேலும்...**
# ரீட்டா பட்டேல்


**ரீட்டா பட்டேல்** (*Rita Patel*), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 1984/85 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
# சக்சினிக் அமிலம்


**சக்சினிக் அமிலம்** (Succinic acid) (அ) பியூட்டேன்டையோயிக் அமிலம் ஒரு டைகார்பாக்சிலிக் அமிலமாகும். சக்சினிக் அமிலத்தின் கார்பாக்சிலேட் எதிரயனி **சக்சினேட்** என்றும் இதன் மணமியங்கள் **ஆல்கைல் சக்சினேட்டுகள்** என்றும் அழைக்கப்படுகின்றன. அறை வெப்பநிலையில், சுத்தமான சக்சினிக் அமிலம் திண்மமாக இருக்கும். இது நிறமில்லாத, மணமில்லாத படிகங்களை உருவாக்கும் தன்மை கொண்டது. சக்சினேட்டுகள் சிட்ரிக் அமில சுழற்சியில் ஒரு முக்கியப் பங்கு வகிக்கின்றன. இதன் உருகுநிலை: 185 °செ. கொதிநிலை: 235 °செ. இது இரு நேர்மின்னியைக் கொண்ட அமிலமாகும்.
# குஹார் சுல்தானா


**குஹார் சுல்தானா** (*Gouher Sultana*, பிறப்பு: மார்ச்சு 31 1988) , இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 32 ஒருநாள் பன்னாட்டுத் துடுப்பாட்டப் போட்டிகளிலும், 19 இருபது20 துடுப்பாட்டப் போட்டியிலும் / போட்டிகளிலும் 2008 - 2011 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# தெய்வத்திருமகள் (2011 திரைப்படம்)



***தெய்வத்திருமகள்*** (*Deiva Thirumagal*) 2011ஆம் ஆண்டு வெளிவந்த தமிழ்த் திரைப்படம் ஆகும். இது இயக்குநர் விஜயால் எழுதி இயக்கப்பட்டது. இப்படத்தில் விக்ரம் மனவளர்ச்சி குன்றியவராக நடித்துள்ளார். மேலும் இப்படத்தில் அனுஷ்கா, அமலா பால், நாசர் ஆகியோர் முதன்மையான வேடங்களில் நடித்துள்ளனர்.  

## திரைக்கதை
மனவளர்ச்சி குன்றிய விக்ரமின் மனைவி குழந்தை பிறப்பிற்குப் பின் இறந்து போக, குழந்தையை விக்ரமே வளர்க்கிறார். இதனை அறிந்த அவரது மனைவியின் குடும்பத்தார் அவரிடமிருந்து குழந்தையைப் பிரிக்கின்றனர். பின்னர், நீதிமன்றம் மூலம் வாதாடி விக்ரம் குழந்தையைப் பெற்றாரா இல்லையா என்பதைச் சொல்வதன் மூலம் படம் முடிகிறது. இடையே அனுஷ்கா அவரது தந்தை ஒய். ஜி. மகேந்திரனுடனான சிக்கல்களும் காட்டப்பட்டுள்ளன.  

## குழு
- கிருஷ்ணாவாக விக்ரம்
- வழக்குரைஞர் அனுராதா ரகுநாதனாக அனுஷ்கா
- விக்ரம் மனைவியின் தங்கை சுவேதா சற்குணமாக அமலா பால்
- விக்ரமின் குழந்தை நிலாவாக சாரா
- வழக்குரைஞர் பாஷ்யமாக நாசர்
- வினோத்தாக சந்தானம்
- மூர்த்தியாக எம். எஸ். பாஸ்கர்
- ராஜேந்திரனாக சச்சின் கெதேகார்
- ரகுநாதனாக ஒய். ஜி. மகேந்திரன்

## திரையரங்கில்
சென்னையில் முதல் மூன்று நாளில் இத்திரைப்படம் அரங்கம் நிரம்பிய காட்சிகளுடன் 80 லட்சம் வசூலித்தது. முதல் வார இறுதியில் 90% அரங்கு நிறைந்த காட்சிகளுடன் 2.53 கோடி ரூபாய்கள் வசூலித்தது. ஆறு வார இறுதியில் 85% அரங்கு நிறைந்த காட்சிகளுடன் 7.01 கோடி ரூபாய்கள் வசூலித்திருந்தது.  

## விருதுகள்
- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)
# சீமா புஜாரி


**சீமா புஜாரி** (*Seema Pujare*, பிறப்பு: செப்டம்பர் 8 1976), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஒருநாள் பன்னாட்டுத் துடுப்பாட்டப் போட்டிகளிலும், ஒரு இருபது20 துடுப்பாட்டப் போட்டியிலும் கலந்து கொண்டுள்ளார். 2008-2008/09 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஸ்நேஹல் பிரதான்


** ஸ்நேஹல் பிரதான்** (*Snehal Pradhan*, பிறப்பு: மார்ச்சு 18 1986), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளில் நான்கு இருபது20 துடுப்பாட்டப் போட்டிகளிலும் கலந்து கொண்டுள்ளார். 2008-2011 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# வர்சா ரபீல்


**வர்சா ரபீல்** (*Varsha Raffel*, பிறப்பு: மார்ச்சு 20 1975), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது ஒருநாள் பன்னாட்டுத் துடுப்பாட்டப் போட்டிகளிலும், நான்கு இருபது20 துடுப்பாட்டப் போட்டியிலும் / போட்டிகளிலும் கலந்து கொண்டுள்ளார். 2004/05-2005/06 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கவிதா ராய்


**கவிதா ராய்** (*Kavita Roy*, பிறப்பு: ஏப்ரல் 10 1980), முன்னாள் இந்தியப் பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் 2000/01 பருவ ஆண்டில், கலந்து கொண்டுள்ளார். இவர் வலது கை மட்டையாளரும் வலது கை மிதவேகப் பந்து வீச்சாளரும் ஆவார்.
# பிரியங்கா ராய்


**பிரியங்கா ராய்** (*Priyanka Roy*, பிறப்பு: மார்ச்சு 2 1988), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 27 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2008 -2011 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# கல்பன் பரோப்காரி


**கல்பன் பரோப்காரி** (*Kalpan Paropkari*), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1977/78 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# இயந்திரங்களின் வகைப்படுத்தல்


இயந்திரவியலில் **இயந்திரங்களின் வகைப்படுத்தல்** என்பது இயந்திரங்களைப் பல்வேறு அடிப்படையின் வகைகளாகப் பிரிப்பதைக் குறிக்கும். இயந்திரங்களை இரண்டு முக்கிய வகைகளாகப் பிரிப்பர்.  

## வகைகள்
:1. மரபு சார்ந்தது. (conventional)  
:2. மரபு சாராதது. (non-conventional)  

### மரபு சார்ந்த வகைகள்
:1. திரும்பு மைய இயந்திரங்கள் (turning )  
:2. எந்திர மைய இயந்திரங்கள் (machining )  
:3. அலைவு மைய இயந்திரங்கள் (reciprocating )  
:4. இணைவு மைய இயந்திரங்கள் (combination )  

#### திரும்பு மைய இயந்திரங்கள்
::1.1. கடைசல் எந்திரம் (lathe)  
::1.2. உருளைசாணை எந்திரம் (cylindrical grinder)  

#### எந்திர மைய இயந்திரங்கள்
::2.1. துருவல் எந்திரம் (milling)  
::2.2. பரப்புச்சாணை எந்திரம் (surface grinding)  
::2.3. துளையிடு எந்திரம் (drilling)  
::2.4. அகழ் எந்திரம் துளை விரிவாக்கும் எந்திரம்(boring machine)  

#### அலைவு மைய இயந்திரங்கள்
::3.1.இழைப்புளி எந்திரம் (planer)  
::3.2.சிற்றிழைப்பு எந்திரம் (shaper)  
::3.3.காடியிடு எந்திரம் (slotter)  

### மரபு சாரா வகைகள்
:1.சீரொளி இயந்திரங்கள் (LASER machining, cutting, welding etc)  
:2.நீர் தாரை இயந்திரங்கள் (water jet machining & cutting)  
:3.கேளாஒலி இயந்திரங்கள் ((ultrasonic machining and welding))  
:4.சிராய்ப்பு தாரை இயந்திரங்கள் (abrasive jet machining & cutting)  
:5.மின்மவில் இயந்திரங்கள் (plasma arc cutting & machining)  
:6.மின்கசிவு இயந்திரங்கள் (electrical discharge machining, wire cutting & welding)  
:7.மின் வேதி இயந்திரங்கள் (electro-chemical machining & grinding)  
:8.வேதி எந்திரம் (chemical machining)  
:9.கரி வில் இயந்திரங்கள் (carbon arc machining, cutting and welding)  
மற்றும் பல.
# நிரஞ்சனா நாகராஜன்


**நிரஞ்சனா நாகராஜன்** (*Niranjana Nagarajan*, பிறப்பு: அக்டோபர் 9 1988 ), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 2008 ல், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# மஞ்சு நத்கொட


**மஞ்சு நத்கொட** (*Manju Nadgoda*, பிறப்பு: சூலை 11 1976 ), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஒருநாள் பன்னாட்டுத் துடுப்பாட்டப் போட்டியில் கலந்து கொண்டுள்ளார். 1984 ல், ஒருநாள் பன்னாட்டுத் துடுப்பாட்டப் போட்டியில் பங்குகொண்டார்.
# மரீன் லெ பென்



**மரீன் லெ பென்** (*Marine Le Pen*, பி. ஆகஸ்ட் 5, 1968) ஒரு பிரெஞ்சு அரசியல்வாதி. தொழில்முறையில் ஒரு வழக்குரைஞரான இவர் பிரான்சின் வலதுசாரிக் கட்சியான தேசிய முன்னணியின் (Front National) தலைவியாக உள்ளார். இவருக்கு முன் இவரது தந்தை ழான்-மரீ லே பென் அக்கட்சியின் தலைவராக இருந்தார்.
# பபிதா மன்ட்லிக்


**பபிதா மன்ட்லிக்** (*Babita Mandlik*, பிறப்பு: சூலை 16 1981), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று ஒருநாள் பன்னாட்டுத் துடுப்பாட்டப் போட்டிகளிலும், இரண்டு இருபது20 துடுப்பாட்டப் போட்டிகளிலும் கலந்து கொண்டுள்ளார். 2002/03 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஹர்மன்பிரீத் கவுர்



**ஹர்மன்பிரீத் கவுர்** (***Harmanpreet Kaur***, பிறப்பு: மார்ச்சு 8 1989), இந்தியப் பெண்கள் துடுப்பாட்ட அணி வீராங்கனை ஆவார். இவர் துடுப்பாட்ட சகலத்துறையர் ஆவார். 2017 ஆம் ஆண்டில் மத்திய இளைஞர் மற்றும் விளையாட்டுத் துறை அமைச்சகம் இவருக்கு அருச்சுனா விருது வழங்கியது.இந்திய மகளிர் கிரிக்கெட் அணிக்கு தலைமையேற்று 2025 ஆண்டு நடைபெற்ற மகளிர் துடுப்பாட்ட உலகக்கிண்ணம் போட்டியில் முதல் முறையாக கோப்பையை￼ பெற்றுத் தந்தார்.  

## ஆரம்பகால வாழ்க்கை
ஹர்மன்பிரீத் கவுர் மார்ச் 8, 1989 இல் மோகா, பஞ்சாப் இந்தியாவில் பிறந்தார். இவரின் தந்தை ஹர்மன்துர் சிங் புல்லார் , கைப்பந்தாட்டம் மற்றும் கூடைப்பந்தாட்டம் விளையாட்டு வீரர், இவரின் தாய் சத்விந்தர் கவுர் ஆவர். இவரின் பெற்றோர்கள் சீக்கியம் சமயத்தைச் சேர்ந்தவர்கள். இவருக்கு ஹெம்ஜீத் எனும் தங்கை உள்ளார். ஆங்கிலம் பிரிவில் முதுகலைப்பட்டம் பெற்று மோகாவில் உள்ள குருநானக் கல்லூரியில் பேராசிரியராகப் பணியாற்றி வருகிறார். இவர் தனது வீட்டிலிருந்து சுமார் 30 கிலோமீட்டர் தொலைவில் உள்ள ஜியன் ஜோதி அகாதமிப் பள்ளியில் சேர்ந்து துடுப்பாட்டப் பயிற்சி எடுத்தார். அங்கு கமல்தேஷ் சிங் ஜோதி என்பவரிடம் பயிற்சி பெற்றார். துவக்ககாலங்களில் இவர் ஆண் துடுப்பாட்ட வீரர்களுடன் இணைந்து வலைப் பயிற்சியில் ஈடுபட்டு வந்தார். 2014 ஆம் ஆண்டில் இந்திய இரயில்வேயில் பணிபுரியும் வாய்ப்பு கிடைத்ததனால் இவர் மும்பை சென்றார். இவர் வீரேந்தர் சேவாக்கினால் அகத்தூண்டல் பெற்றார்.  

## துடுப்பாட்ட வாழ்க்கை
2009 ஆம் ஆண்டில் போவ்ரால், பிராட்மன் ஓவல் துடுப்பாட்ட அரங்கத்தில் நடைபெற்ற பெண்கள் துடுப்பாட்ட உலகக் கிண்ணக் கோப்பைக்கான தொடரில் பாக்கித்தான் பெண்கள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். இந்தப் போட்ட்டியில் 4 ஓவர்கள் வீசி 10 ஓட்டங்கள் மட்டுமே விட்டுக் கொடுத்தார்.  

2009 ஆம் ஆண்டில் டான்டன், கவுண்டி மாகாண துடுப்பாட்ட அரங்கத்தில் நடைபெற்ற 2009 ஐசிசி உலக இருபது20 பெண்கள் துடுப்பாட்ட உலக்கக் கிண்ணக் கோப்பைக்கான தொடரில் இங்கிலாந்து பெண்கள் துடுப்பாட்ட அணிக்கு எதிரான பன்னாட்டு இருபது20 போட்டியில் அறிமுகமானார். இந்தப்போட்டியில் 7 பந்துகளில் 8 ஓட்டங்களை எடுத்தார்.  

2010 ஆம் ஆண்டில் இங்கிலாந்து பெண்கள் துடுப்பாட்ட அணிக்கு எதிரான பன்னாட்டு இருபது20 போட்டியில் 33 ஓட்டங்கள் எடுத்தார்.  

2012 ஆம் ஆண்டில் நடைபெற்ற ஆசிய பெண்கள் பன்னாட்டு இருபது20 தொடரில் அணித் தலைவராக நியமிக்கப்பட்டார். மிதாலி ராஜ் மற்றும் உதவி அணித் தலைவர் ஜுலான் கோஸ்வாமி ஆகியோருக்கும் காயம் ஏற்பட்டதனால் இவர் தலைவராக நியமிக்கப்பட்டார். பாக்கித்தான் பெண்கள் துடுப்பாட்ட அணிக்கு எதிரான இந்தப் போட்டியில் 82 ஓட்டங்களை *சேஸ்* செய்து ஆசிய கோப்பையை வென்றனர்.  

2013 ஆம் ஆண்டில் வங்காளதேசப் பெண்கள் துடுப்பாட்ட அணி இந்தியாவில் சுற்றுப் பயணம் செய்து இந்தியப் பெண்கள் துடுப்பாட்ட அணியுடன் விளையாடிய தொடரின் ஒருநாள் பன்னாட்டுத் துடுப்பாட்டப் போட்டிகளுக்கு இவர் தலைவராக நியமனம் ஆனார். இந்தத் தொடரின் இரண்டாவது போட்டியில் தனது இரண்டாவது ஒருநாள் போட்டியில் நூறு ஓட்டங்களை அடித்தார்.இந்தத் தொடரில் மொத்தமாக 195 ஓட்டங்களையும் 2 இலக்குகளையும் கைப்பற்றினார். இந்தத் தொடரின் இவரின் மட்டையாளர் சராசரி 97.50 ஆகும்.  

இவரின் தலைமையில் இந்திய மகளிர் கிரிக்கெட் அணி 2025 மகளிர் உலகக்கோப்பை போட்டியில் கலந்து கொண்டு முதல் முறையாக கோப்பையை வென்றது. இந்த தொடரில் மொத்தம் 8 ஆட்டங்களில் பேட்டிங் செய்த கவுர் 260 ஓட்டங்களை எடுத்து அணி கோப்பையை வெல்ல காரணமாக இருந்தார்.
# மமதா கனோஜியா


**மமதா கனோஜியா** (*Mamata Kanojia*, பிறப்பு: சனவரி 30 1984), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஐந்து ஒருநாள் பன்னாட்டுத் துடுப்பாட்டப் போட்டிகளிலும், 16 இருபது20 துடுப்பாட்டப் போட்டிகளிலும் கலந்து கொண்டுள்ளார். 2002/03-2003/04 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ஸ்மிதா ஹரிகிரிஸ்னா


**ஸ்மிதா ஹரிகிரிஸ்னா** (*Smitha Harikrishna*, பிறப்பு: நவம்பர் 6 1973), முன்னாள் இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். 1994/95-2000/01 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# அன்பு பொன்னோவியம்


**அன்பு பொன்னோவியம்** ஒரு ஆதி திராவிட சிந்தனையாளர் மற்றும் வரலாற்றாசிரியர். அயோத்திதாச பண்டிதரின் நூல்களை கண்டுபிடித்து மீண்டும் வெளியிட்டவர்.  

## வாழ்க்கைக் குறிப்பு
மலேசியாவில் உள்ள பினாங்கு நகரில் அன்பு பொன்னோவியம் 1923 ஆண்டு பிறந்தார். பெற்றோர் அன்பு பெருமாள் பிள்ளை, கங்கையம்மாள். பாட்டனாரோடு 1933ல் இந்தியா வந்த பொன்னோவியம் திண்டிவனத்திற்கு அருகே வாழ்ந்தார். பிறகு சென்னைக்கு வந்தவர் எழும்பூரில் உள்ள ஓவியப் பள்ளியில் சேர்ந்து பட்டம் பெற்றார். பழங்குடி மக்களின் நலனில் ஆர்வம் கொண்ட பொன்னோவியம் பழங்குடி மக்களில் தலைவர்களைப் பற்றிய கட்டுரைகளைத் தொடர்ந்து எழுதினார். இந்தியத் தொல்பொருள் ஆராய்ச்சித் துறையில் சேர்ந்த பொன்னோவியம், 1951 ஆம் ஆண்டில் அருங்காட்சியகத்தின் பொறுப்பலுவலராக ஆனார். 1983-ல் அரசுப் பணியிலிருந்து ஓய்வு பெற்றார். பௌத்தத்தில் ஈடுபாடுள்ள இவர், அயோத்திதாசர் முன்வைத்த தமிழ் பௌத்தத்தை முன்வைப்பதற்காக வாழ்நாள் முழுக்க உழைத்தார். ஆதி திராவிட சிந்தனைகளை வளர்க்கவும் முன்னோடியான ஆதி திராவிட சிந்தனையாளர்களை மீட்கவும் பாடுபட்டார். இவர் 2002 ஆம் ஆண்டில் மரணமடைந்தார்.
# அனாகா தேஷ்பாண்டே



**அனாகா தேஷ்பாண்டே** (*Anagha Deshpande*, பிறப்பு: நவம்பர் 19 1985), இந்தியா பெண்கள் தேசிய அணியின் அங்கத்தினர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 12 ஒருநாள் பன்னாட்டுத் துடுப்பாட்டப் போட்டிகளிலும் ஏழு இருபது20 துடுப்பாட்டப் போட்டிகளிலும் கலந்து கொண்டுள்ளார். 2008 -2010 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# ராஜ் கௌதமன்


**சூசைராஜ் புஷ்பராஜ்** எனும் இயற்பெயர் கொண்ட **ராஜ்** **கௌதமன்** (*Raj Gowthaman*) (14 பெப்ரவரி 1950 – 13 நவம்பர் 2024) தமிழ் பண்பாட்டு ஆய்வாளர், தலித் சிந்தனையாளர், பேராசிரியர் ஆவார். பழந்தமிழ் பண்பாட்டு வரலாறு சார்ந்து முன்னோடியான ஆய்வுகளைச் செய்தவர்.  

## வாழ்க்கைச் சுருக்கம்
ராஜ் கெளதமன் இன்றைய விருதுநகர் மாவட்டம் திருவில்லிபுத்தூரை அடுத்த வ. புதுப்பட்டி எனும் சிற்றூரில் 14 பெப்ரவரி (அ) 25 ஆகத்து 1950 அன்று பிறந்தார். இவரது இயர்பெயர் *புஷ்பராஜ்*. இதைப் பின்னாளில் *எஸ். கௌதமன்* என்று மாற்றிக்கொண்டார். விருதுநகரில் தொடக்கக் கல்வி பயின்ற புஷ்பராஜின் வகுப்புத் தோழராக மாற்கு ஸ்டீபன் இருந்தார் (பின்னாளில் இவர் ஒரு கத்தோலிக்கக் குருவாகவும் சமூகச் செயல்பாட்டாளராகவும் உருவெடுத்தார்).  

மதுரையில் உயர்நிலைப் பள்ளிப் படிப்பினை முடித்த புஷ்பராஜ், பாளையங்கோட்டை தூய சவேரியார் கல்லூரியில் விலங்கியலில் இளநிலை, தமிழிலக்கியத்தில் முதுகலை, சிதம்பரம் அண்ணாமலை பல்கலைக்கழகத்தில் சமூகவியலில் முதுகலைப் பட்டங்கள் பெற்றார். அ. மாதவையா பற்றிய ஆய்வை சென்னைப் பல்கலைக்கழகத்தில் மேற்கொண்டு முனைவர் பட்டம் பெற்றார். பாண்டிச்சேரி - அரச பட்ட மேற்படிப்பு உயர்கல்வி நிறுவனத்தில் தமிழ் ஆராய்ச்சித் துறையில் பேராசிரியராகவும், 2000ம் ஆண்டு தொடக்கம் 2011ம் ஆண்டுவரை துறைத்தலைவராகவும் பணியாற்றி ஓய்வுபெற்றவர்.  

இவருடைய *தலித் பார்வையில் தமிழ்ப் பண்பாடு* எனும் நூல் சங்க இலக்கியம் பற்றிய சிறந்ததொரு ஆய்வு நூலாகும். 1990களில் தலித் அரசியல் எழுச்சி பெற்றபோது தமிழ்ச் சமூகத்தில் பல மாற்றங்கள் நிகழ்ந்தன. இச்சூழலில் ராஜ் கௌதமனின் இந்நூல் 1994இல் வெளிவந்தது சிறப்புக்குரிய ஒன்றாகும்.  

## பங்களிப்பு
தமிழ் பண்பாட்டை அடித்தள மக்களின் கோணத்தில் மார்க்சிய ஆய்வுமுறைப்படி ஆராய்ந்தவர் ராஜ் கௌதமன். தலித் சிந்தனைகளை தொகுப்பதிலும் அவற்றின் மீதான வரலாற்றுபூர்வ விமர்சனத்தை கட்டமைப்பதிலும் பெரும்பங்காற்றியிருக்கிறார்.
# கிரி-செல்டா பிரிட்ஸ்


**கிரி செல்டா பிரிட்ஸ்** (*Cri-Zelda Brits*, பிறப்பு: நவம்பர் 20 1983), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளிலும், 46 ஒருநாள் பன்னாட்டுத் துடுப்பாட்டப் போட்டிகளிலும், ஆறு இருபது20 துடுப்பாட்டப் போட்டிகளிலும் கலந்து கொண்டுள்ளார். 2001/02-2007 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2001/02-2010/11 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பாபரா கெய்ர்ன்குராஸ்


** பார்பரா கெய்ர்ன்குராஸ்** (*Barbara Cairncross*, பிறப்பு: நவம்பர் 20 1983), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் 3தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அப்துல் காதிர் அல்-ஜிலானி


**அப்துல் காதிர் அல்-ஜிலானி** (*Abdul Qadir Gilani*) (, , 1077–1165). இவர் ஈராக்கில் உள்ள கீலான் என்ற ஊரில் ஹிஜ்ரி 470 ஆம் ஆண்டு ( கி.பி. 1078 மார்ச் 19 ) பிறந்தார். இவர் காதிரிய்யா என்ற இஸ்லாமிய சூபி சிந்தனைப்பிரிவைத் தோற்றுவித்த இஸ்லாமிய சூபி அறிஞர் ஆவார்.  

### வாழ்க்கை
அப்துல் காதிர் ஆரம்பக்கல்வியை தனது 6 வது வயதில் சொந்த ஊரிலேயே பெற்றார். கி.பி.1095இல் தனது பதினெட்டாம் வயதில் உயர்கல்வியைக் கற்பதற்காக ஈராக்கின் பக்தாத் நகருக்கு சென்றார். 30 வருடங்கள் கல்வி கற்பதில் செலவிட்ட அவர் பின்னர் அதே கல்விநிலையத்தில் ஆசிரியப்பணியிலும் மார்க்கதீர்ப்பு வழங்கும் பணியிலும் ஈடுபட்டார்.அன்றையை உலகின் சகல கலைகளையும் கற்றுத்தேர்ந்திருந்தார். கிராஅத் தப்ஸீர் ஹதீஸ் பிக்ஹ் மொழி உள்ளிட்ட 13கலைகளில் அவர் வல்லுனராக திகழ்ந்தார். அப்துல் காதிர் ஜீலானி ஹிஜிர் 521 ல் திருமணம் செய்து கொண்டார். நான்கு மனைவியரை திருமணம் செய்த அப்துல் காதிர் ஜீலானிக்கு 27 ஆண்குழந்தைகளும் 22 பெண்குழந்தைகளும் பிறந்தன.  

40 ஆண்டுகள் தொடர்ச்சியான மார்க்கப் பிரச்சாரத்திற்கு இடையே ஏராளமான நூற்களை எழுதியுள்ளார். அவருடைய உரைகளும் தொகுக்கப்பட்டுள்ளன.  

இறுதியில் ஹ்ஜிரி 561 வருடம் ரபி உல் தானி ஆகிர் பிறை 11 ஆம் நாள் தன்னுடைய 91வது வயதில் இறந்தார்.  

## இதனையும் காண்க

- காஜா முகையதீன் சிஷ்தி, அஜ்மீர்
# திரிசா செட்டி


**திரிசா செட்டி** (*Trisha Chetty*, பிறப்பு: சூன் 26 1988), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 29 ஒருநாள் பன்னாட்டுத் துடுப்பாட்டப் போட்டிகளிலும், 17 இருபது20 துடுப்பாட்டப் போட்டிகளிலும் கலந்து கொண்டுள்ளார். 2007 ல் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 2006/07-2010/11 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மாற்றுக் கல்லீரல் பொருத்துதல்


**மாற்றுக் கல்லீரல் பொருத்துதல் ** (Liver transplantation அல்லது hepatic transplantation) என்பது நோயுற்ற கல்லீரல் ஒன்றை மரபணு பகிராத அதே இனத்தைச் சேர்ந்த கொடையாளியின் ஆரோக்கியமான கல்லீரல் ஒன்றினால் மாற்றிப் பொருத்தும் தன்னின ஒட்டு அறுவை சிகிட்சை முறையாகும். நோயுற்ற கல்லீரல் நீக்கப்பட்டு அதே இடத்தில் கொடையாளியின் உறுப்புப் பொருத்தப்படும் இயற்கையிட ஒட்டே பெரும்பாலும் பயன்படுத்தப்படும் செய்முறை ஆகும். மாற்றுக் கல்லீரல் சிகிட்சை இறுதிநிலை கல்லீரல் நோய்க்கும் கடிய செயலிழந்த கல்லீரலுக்கும் தற்போது மிகவும் ஏற்றுக்கொள்ளப்பட்ட ஓர் சிகிட்சை முறையாகும். இது நவீன மருத்துவத்தில் மிகவும் விலையுயர்ந்த சிகிட்சையாகவும் உள்ளது. பொதுவாக மூன்று அறுவைசிகிட்சை மருத்துவர்களும் ஒரு மயக்கவியல் மருத்துவரும் நான்கு செவிலியரும் நான்கு முதல் 18 மணி நேரம் வரை ஈடுபடும் ஓர் சிக்கலான அறுவை சிகிட்சையாகும்.
# மேலிக் அமிலம்


**மேலிக் அமிலம்** (Malic acid) என்னும் கரிமச் சேர்மத்தின் வாய்பாடு: HO<sub>2</sub>CCH<sub>2</sub>CHOHCO<sub>2</sub>H. இந்த கார்பாக்சிலிக் இரு அமிலமானது புளிப்பான உணவுகளிலும், பழுக்காதப் பழங்களிலும் காணப்படுகின்றது. மேலிக் அமிலம் இரண்டு முப்பரிமாண மாற்றிய வடிவங்களில் உள்ளது: (<small>L</small>- ஆடி மாற்றியன் மற்றும் <small>D</small>-ஆடி மாற்றியன்). ஆனால், இயற்கையில் <small>L</small>-மாற்றியன் மட்டுமே உள்ளது. செயற்கையில், <small>L</small>- and <small>D</small>-மேலிக் அமிலம் கலவையாக உண்டாக்கப்படுகிறது. இதன் உப்புகளும், மணமியங்களும் **மேலேட்டுகள்** என்றழைக்கப்படுகின்றன. மேலேட் எதிரயனி சிட்ரிக் அமில சுழற்சியில் இடைபொருளாக உள்ளது.  

***மேலியிக் அமிலம்*** மற்றும் ***மெலோனிக் அமிலம்*** ஆகியவற்றுடன் ***மேலிக் அமிலத்தினை*** இணைத்து குழம்பிக் கொள்ள வேண்டாம்.
# இந்தியக் குற்றவியல் நடைமுறைச் சட்டம்



**இந்தியக் குற்றவியல் நடைமுறைச் சட்டம்** (*Code of Criminal Procedure 1973*) 1973- ஆம் ஆண்டு இயற்றப்பட்டது. இந்தச் சட்டம், இந்திய முழுமைக்கும் பொருந்துவதாகும். குற்றவியல் நீதிமன்றங்களின் வரம்புகள், அமைப்பு, ஒருங்கிணைப்பு, பலதரப்பட்ட நீதிமன்றங்களின் சட்ட வரம்புகள், அவை வழங்கக்கூடிய தண்டனைகள், நீதிபதிகளுக்கு வழங்கப்பட்டுள்ள அதிகாரங்கள் போன்றவை இச்சட்டத்தில் வரையறை செய்யப்பட்டுள்ளன.
# மேலியிக் அமிலம்

***மேலிக் அமிலம்*** மற்றும் ***மெலோனிக் அமிலம்*** ஆகியவற்றுடன் ***மேலியிக் அமிலத்தினை*** இணைத்து குழப்பிக் கொள்ள வேண்டாம்.  

**மேலியிக் அமிலம்** (Maleic acid) என்னும் கரிமச் சேர்மம் இரு கார்பாக்சிலிக் தொகுதிகளைக் கொண்ட டைகார்பாக்சிலிக் அமிலமாகும். கார்பாக்சிலிக் அமிலத்தொகுதிகள் மேலியிக் அமிலத்தில் ஒரே பக்கத்திலும், ஃபியூமரிக் அமிலத்தில் மாறுபக்கத்திலும் உள்ளன. ஃபியூமரிக் அமிலம் தயாரித்தலில் முன்னோடிச் சேர்மமாக மேலியிக் அமிலம் பயன்படுகிறது.  

மேலியிக் அமிலம், ஃபியூமரிக் அமிலத்துடன் ஒப்பீடு செய்யும்போது குறைந்த அளவு நிலைப்புத் தன்மையுடையதாக உள்ளது. இதனுடைய மூலச்சேர்மம், மேலியிக் நீரிலியுடன் ஒப்பீடு செய்யும்போது மேலியிக் அமிலத்திற்கு குறைவான அளவே உபயோகங்கள் உள்ளது. முக்கியமாக, மேலியிக் அமிலம் ஃபியூமரிக் அமிலத்திற்கு முன்பொருளாக பயன்படுத்தப்படுகின்றது. இதன் மணமியங்கள் **மேலியியேட்டுகள்** என்றழைக்கப்படுகின்றன. தொழிலகங்களில் பென்சீன் (அ) பியூட்டேனை உயிர்வளியேற்றம் செய்வதால் கிடைக்கும் மேலியிக் நீரிலியை நீரால் சிதைத்து மேலியிக் அமிலம் உருவாக்கப்படுகின்றது.
# தீவிர வலதுசாரி அரசியல் (மேற்கு நாடுகள்)

மேற்குநாடுகளில் **தீவர வலதுசாரி அரசியல்** என்பது துருவ வலது சாரிக் கொள்கைகளையும், இனவாதம், குறுந்தேசியவாதம், குடிவரவாளர் எதிர்ப்பு, சர்வதிகாரம், பழமைவாதம் போன்ற கொள்கைகளையும் உள்ளடக்கிய அரசியல் ஆகும். இது பாசிசம், நாசிசம், வெள்ளையின ஆதிக்கம் ஆகியவற்றுடன் பொதுவாக தொடர்புபடுத்தப்படுவது.  

## இனவாதம்
தீவர வலதுசாரி அரசியலில் இனவாதம் தொடர்பாக தீவர, ஆனால் வெவ்வேறு நிலைப்பாடுகள் உள்ளன. சில வெள்ளையினமே சிறந்தது, ஆதிக்க செய்ய வேண்டிய இனம் என்று கருதுபவர்கள். சிலர் இனத் தூய்மை வேண்டி இனங்கள் வேறு வேறு நிலப்பரப்பில் வாழ வேண்டும் என்றும், கலப்புத் திருமணம் வெள்ளை இனத்தை அழிக்கும் என்றும் கருதுபவர்கள். இவர்களில் மிதவாதிகள் தமது பண்பாட்டையே தாம் காப்பாற்ற விரும்புகிறார்கள் என்கிறார்கள். பல்லினப் பண்பாடுக் கொள்கை, பன்மொழிப் பண்பாட்டுக் கொள்கை போன்றவற்றை இவர்கள் எதிர்க்கிறார்கள். தீவரமாக கருதப்பட்ட இவர்களின் நிலைப்பாடுகள் யேர்மனி, ஐக்கிய இராச்சியம், பிரான்சு போன்ற நாடுகளில் 2009-2011 காலப் பகுதியில் கொள்கை மாற்றதில் கொண்டுவந்துள்ளன.  

## குடிவரவாளர்கள்
பொதுவாக தீவர வலதுசாரிகள் குடிவரவாளர்கள் வருகையை எதிர்க்கிறார்கள். குடிவரவாளர்கள் பொருளாதாரத்துக்கு தேவை என்றால், அவர்களுக்கு குடியுரிமை வழங்கத் தேவை இல்லை என்று வாதிடுகிறார்கள். நாட்டின் பலவேறு குறைபாடுகளுக்கு குடிவரவாளர்களே காரணம் என்று அவர்கள் மேல் பழி சுமத்துவார்கள். நாட்டு கடன், வேலையின்மை, குற்றங்கள் என பல்வேறு குற்றங்களுக்கு குடிவரவாளர்களெ காரணம் என்று பெரும்பாலும் ஆதரம் அற்ற குற்றச் சாட்டுக்களை முன்வைக்கிறார்கள். மேலும் தமது பண்பாட்டை, தேசியத்தை குடிவரவாளர்கள் அச்சுறுத்துவதாகவும் வாதிடுகிறார்கள். இவர்களின் நிலைப்பாடுகளால் குடிவரவாளர்கள் சட்டங்கள் பெரும்பாலான நாடுகளில் இறுக்கப்பட்டுள்ளன. குடிவரவாளர்கள், அகதிகள் உரிமைகள் மட்டுப்படுத்தப்பட்டுள்ளன.  

இவர்களில் மிகவும் தீவர நிலைப்பாட்டாளர்கள் ஐக்கிய அமெரிக்கா, ஐரோப்பா, அசுத்திரேலியா போன்ற நாடுகள் அல்லது அவற்றின் பெரும் பகுதிகள் வெள்ளை இன மக்களுக்கு மட்டுமே சொந்தமானது. கறுப்பர்கள், ஆசியர்கள் போன்ற மற்றவர்கள் எல்லோரும் வெளியேற வேண்டு என்ற நிலைப்பாட்டை உடையவர்கள்.
# அர்சென் வெங்கர்


**அர்சென் வெங்கர்**,OBE(**Arsene Wenger**, ; பிறப்பு- அக்டோபர் 22, 1949) பிரான்சு நாட்டைச் சேர்ந்த கால்பந்து அணி மேலாளராவார். 1996-2018ஆம் ஆண்டு முதல் இங்கிலாந்து பிரீமியர் லீக் கால்பந்து அணியான அர்செனலின் மேலாளராக இருக்கிறார். இவரே அர்செனல் கால்பந்து கழகத்தின் நீண்டகாலம் மேலாளராகவும் அதிக வெற்றிகள் கண்டவருமாக (அதிக கோப்பைகள் வென்றவர்) இருக்கிறார்.  

ஸ்ட்ராஸ்பர்க் பல்கலைக்கழகத்தில் இளநிலை மற்றும் மேனிலை பட்டங்களை மின்பொறியியல் மற்றும் வணிகவியல் துறைகளில் பெற்றபிறகு கால்பந்தாட்டக்காரராக மாறினார். எட்டு வருடங்களில் மூன்று கால்பந்து கழகங்களுக்காக விளையாடினார். 1981-ல் ஆர்.சி. ஸ்ட்ராஸ்பர்க் அணிக்காக விளையாடியதோடு ஓய்வுபெற்றார். பின்னர் சிறிது காலம் ஏ.எஸ். நான்சி-லொரைன் கால்பந்து கழக மேலாளராக இருந்தார். பிறகு ஏ.எஸ். மொனாகோ கால்பந்து கழக மேலாளரானார். இக்கழக மேலாளராக பெரும் வெற்றிகளைப் பெற்றார். தனது முதல் வருடத்தில் அவ்வணியை லீக்-1 போட்டித்தொடரை வெல்லச்செய்தார். 1991-ல் பிரெஞ்சுக் கோப்பையை இக்கால்பந்து கழகம் வென்றது. மேலும் அங்கு மேலாளராக இருந்த கால கட்டத்தில் யூரி யொர்க்காஃப், ஜார்ஜ் வியா மற்றும் தியரி ஹென்றி போன்ற திறமைவாய்ந்த கால்பந்து ஆட்டக்காரர்களை உருவாக்கினார். 1995-ல் ஜெ-லீக் தொடரில் விளையாடும் நகோயா கிராம்போஸ் எய்ட் அணியின் மேலாளரானார். முதல் வருடத்திலேயே புகழ்வாய்ந்த எம்பரர் கோப்பையை வென்றார். அதற்கடுத்த ஆண்டு ஜப்பானிய சூப்பர் கோப்பையை வென்றார்.  

அர்செனல் கால்பந்து கழகத்தில், ஓராண்டில் இரு கோப்பைகளை வென்ற பிரிட்டிசாரல்லாத முதல் மேலாளரானார். இதனை 1998 மற்றும் 2002-ஆம் ஆண்டுகளில் நிகழ்த்திக்காட்டினார். 2004-ஆம் ஆண்டு பிரீமியர் லீக் வரலாற்றிலேயே முழு பருவத்திலும் தோற்கடிக்கப்படாத முதல் மேலாளரானார். அர்செனல் அணி தொடர்ச்சியாக 49 போட்டிகள் வரை தோற்கடிக்கப்படாமலிருந்தது. 2006-ல் அர்செனல் கால்பந்து கழகத்தினை அதன் முதல் சாம்பியன்ஸ் லீக் இறுதிப் போட்டிக்கு இட்டுச் சென்றார். பாரிசில் நடைபெற்ற இறுதிப் போட்டியில் பார்சிலோனா அணியிடம் தோல்வியடைந்தது.  

அண்மைக் காலங்களில் கோப்பைகள் ஏதும் வெல்லாவிடினும் அர்சென் வெங்கர் உலகின் தலைசிறந்த கால்பந்து மேலாளர்களில் ஒருவராக மதிக்கப்படுகின்றார். குறைவான உள்ளீடுகளைக் கொண்டு பெரும் வெற்றிகள் பெற்றதனால், முன்னாள் அர்செனல் அவைத்தலைவர்களுள் ஒருவரான டேவிட் டெய்ன் இவரை "அதிசயங்கள் நிகழ்த்துபவர்" எனக் குறிப்பிட்டார். மேலும் கால்பந்தாட்டத்தின் நிலையை மறுமலர்ச்சி செய்தவர் எனவும் குறிக்கப்பெறுகிறார். கூர்மதியும் முன்நோக்கிப் பார்க்கும் திறனும் கொண்ட இவருக்கு அர்செனல் அணி வீரர்கள் "பேராசிரியர்"(Le Professeur) என்ற அடைமொழியிட்டு அழைத்தனர். இன்றும் ஐக்கிய ராச்சிய ஊடகங்களும் கால்பந்து விசிறிகளும் இவரை அந்த அடைமொழியாலேயே குறிக்கின்றனர்.  

வெங்கர் பலமொழிகளை திறம்பட பேசக்கூடியவர். பிரெஞ்சு, ஜெர்மன் மற்றும் ஆங்கிலத்தில் சரளமாக பேசக்கூடிய இவர், இத்தாலியம், எசுப்பானியம், போர்த்துக்கீசியம் மற்றும் சப்பானிய மொழிகளையும் பேசக்கூடியவராவார்.  

## உசாத்துணைகள்
# தொட்டில் குழந்தை திட்டம்

**தொட்டில் குழந்தை திட்டம்** என்பது தமிழ்நாட்டில் சில மாவட்டங்களில் மட்டும் நடைபெற்று வந்த பெண் குழந்தைக் கொலையை முற்றிலும் ஒழித்திடும் நோக்கத்தில் கொண்டு வரப்பட்ட திட்டமாகும். இத்திட்டம் 1992 ஆம் ஆண்டில் இந்தியாவிலேயே முதன்முறையாக தமிழ்நாட்டில் அறிமுகம் செய்யப்பட்டது. முதன்முதலாக சேலம் மாவட்டத்தில் நடைமுறைப்படுத்தப்பட்ட இத்திட்டம், 2001 ஆம் ஆண்டில் மதுரை, தேனி, திண்டுக்கல் மற்றும் தருமபுரி மாவட்டங்களுக்கு விரிவுபடுத்தப்பட்டது. தமிழ்நாட்டில் பெண் குழந்தைகள் பிறந்த பின்னர் அவர்களைப் பல்வேறு காரணங்களுக்காக சுமை என்று எண்ணுவோர் அவர்களைக் கொலை செய்வது அல்லது பொது இடங்களில் வீசி எறிவது போன்ற செயல்கள் சில மாவட்டங்களில் அதிக அளவில் நடந்து வருகிறது. இதனைத் தடுக்க அரசு மருத்துவமனைகள், ஆதரவற்றோர் இல்லங்கள், ஆரம்ப சுகாதார மையங்கள் போன்ற இடங்களில் தொட்டில்கள் வைக்கப்படுகின்றன. பெண் குழந்தைகளைக் கொலை செய்வதற்கு பதில், இத்தொட்டில்களில் குடும்பத்தார் இட்டுச் செல்கின்றனர். இக்குழந்தைகள் தமிழ்நாடு அரசால் ஏற்படுத்தப்பட்டுள்ள தொட்டில் குழந்தை மையங்களால் வளர்க்கப்படுகின்றன.  

## பெண் குழந்தை அதிகரிப்பு

தமிழ்நாட்டில் 2001 ஆம் ஆண்டில் 1000 குழந்தைகளுக்கு 942 பெண் குழந்தைகள் என இருந்த பாலின விகிதம் 2011 ஆம் ஆண்டில் 946 ஆக அதிகரித்துள்ளது. தொட்டில் குழந்தைத்திட்டம் அறிமுகப்படுத்தப்பட்ட சேலம், மதுரை, திண்டுக்கல், தேனி மற்றும் தருமபுரி மாவட்டங்களில் பெண் குழந்தை விகிதங்கள் அதிகரித்துள்ளது. 2001 ஆம் ஆண்டிலிருந்து 2011 ஆம் ஆண்டு கணக்கெடுப்பில் 1000 ஆண் குழந்தைகளுக்கு பெண் குழந்தைகளின் விகிதம் தொட்டில் குழந்தைத் திட்டம் அறிமுகப்படுத்தப்பட்ட மாவட்டங்களில் கீழ்கண்டவாறு அதிகரித்துள்ளது.  

- சேலம் - 851 லிருந்து 917
- மதுரை - 926 லிருந்து 939
- தேனி - 891 லிருந்து 937
- திண்டுக்கல் - 930 லிருந்து 942
- தருமபுரி - 826 லிருந்து 911

## விரிவாக்கம்
2011 ஆம் ஆண்டு மக்கள் தொகைக் கணக்கெடுப்பில் தமிழ்நாட்டில் பெண் குழந்தைகள் விகிதம் குறைந்துள்ள கடலூர், அரியலூர், பெரம்பலூர், விழுப்புரம் மற்றும் திருவண்ணாமலை ஆகிய 5 மாவட்டங்களுக்கு தொட்டில் குழந்தைத் திட்டம் விரிவாக்கம் செய்திட தமிழ்நாடு முன்னாள் முதலமைச்சர் ஜெ. ஜெயலலிதா உத்தரவிட்டார்.
# விக்கிப்பீடியா:உங்களுக்குத் தெரியுமா/செப்டம்பர் 7, 2011


- காய்ச்சி வடிக்கப்பட்ட திராட்சைப் பழச்சாறுகளில் இருந்து தயாரிக்கப்படும் **பிராந்தி** (படம்) மதுபானத்தில் பொதுவாக 30 முதல் 60 சதவிகிதம் மதுசார அளவு இருக்கும்.
- **தொட்டில் குழந்தை திட்டம்** தமிழ்நாட்டில் பெண் குழந்தைகள் கொல்லப்படுவதைத் தடுக்க அவற்றை அரசே எடுத்து வளர்க்கும் திட்டமாகும்.
- ஆண்டுக்கு இருமுறை சூரியன் நிலநடுக்கோட்டினை கடக்கும் **சம இரவு நாட்களில்** இரவும் பகலும் ஒரே அளவாக (ஏறத்தாழ 12 மணி நேரம்) இருக்கும்.
- பெண்களை பத்மினி, சித்தினி, சிங்கினி, அத்தினி என நான்கு வகையினராகப் பிரிக்கும் முறை **கொக்கோகம்** என்ற சமற்கிருத இன்பவியல் நூலில் சொல்லப்பட்டுள்ளது.
- மலேசியாவில் உள்ள எதிர்க்கட்சிகளும் அரசு சார்பிலா அமைப்புகளும் இணைந்து அந்நாட்டின் தேர்தல் முறைமையை சீர்திருத்துவதற்காக **பெர்சி கூட்டணி**யை உருவாக்கியுள்ளன.
# இயந்திரவியல் உட்பிரிவுகள்


இயந்திரவியலில் முக்கிய இரண்டு உட்பிரிவுகள் உள்ளன.  

# இயந்திரவியல் உட்பிரிவுகள்
:1.நிலையியல் (statics)  
:2.இயங்கியல் (dynamics)  
::2.1.இயக்கவியல் (kinematics)  
::2.2. இயக்கவிசையியல் (kinetics)  

# பயன்பாடு சார்ந்த உட்பிரிவுகள்

## மின் உற்பத்தி சார்ந்தவை
:1.வெப்பவியல் (thermal engineering)  
:2.மின் உற்பத்தி பொறியியல் (power plant engineering)  
:3.அணுக்கரு பொறியியல் (nuclear engineering)  

## வடிவமைப்பு சார்ந்தவை
:1.வடிவமைப்பு (design engineering)  
:2.உற்பத்தி சார்ந்தவை (manufacturing based)  
::2.1.தயாரிப்புக்கு முன்  
::2.2.தயாரிப்பு சார்ந்தவை (production based)  
::2.3.கண்காணிப்பு சார்ந்தவை (inspection based)  
::2.4.பூட்டல் சார்ந்தவை (assembly based)  
::2.5.சோதனை சார்ந்தவை (testing based)  

மேலும் உட்பிரிவுகளுள்ளன.  

## வாகனம் சார்ந்தவை
:1.தரையுந்து சார்ந்தவை (automobile based)  
:2.நீருந்து சார்ந்தவை (marine based)  
:3.வானுந்து சார்ந்தவை (air craft based)  

மேலும் உட்பிரிவுகளுள்ளன.  

## இயங்கியல் சார்ந்தவை
:1.திட இயங்கியல் (solid mechanics)  
:2.வெப்ப இயங்கியல் (thermodynamics)  
:2.1.வேதி இயங்கியல் (fluid dynamics)  
:2.2.வளி இயங்கியல் (gas dynamics)  

## சிறப்புப் பிரிவுகள்
:1.போருந்து சார்ந்தவை (combat vehicles)  
:2.ஆயுதம் சார்ந்தவை (weapon division)  

## ஒருங்கல் பிரிவுகள்
ஒருங்கல் (convergence of technology)  

1.இயந்திரணுவியல் (இயந்திரவியல் + மின்னணுவியல் + கட்டுப்பாட்டியல் + கருவிமயமாக்கல் + கணினியியல்)  

(mechatronics = mechanics + electronics + control engineering + instrumentation + computer engineering).  

2.கனிணி ஒருங்கல் பிரிவுகள்  
:2.1.கனிணி ஒருங்கிணை உற்பத்தி (CIM - computer integrated manufacturing)  
::2.1.1. கனிணிசார் வடிவமைப்பு (CAD - computer aided design)  
::2.1.2. கனிணிசார் உற்பத்தி (CAM - computer aided manufacturing)  
::2.1.3. கனிணிசார் பகுத்தாய்வு (CAE - computer aided engineering, eg.ANSYS)  
::2.1.4. கனிணிசார் ஆய்வு (CAI - computer aided inspection, eg.CMM)  
::2.1.5. கனிணிசார் பொருத்தல் (CAA - computer aided assembly)
# அன்னியஸ்வரம்


கருநாடக இசையில் சில ஜன்னிய இராகங்கள் ரஞ்சகத்தின் பொருட்டு தனது தாய்ராகத்தில் வராத சுவரங்களை எடுத்துக்கொள்ளும். அவ்வாறு எடுத்துக்கொள்ளப்படும் சுவரங்கள் **அன்னியசுவரம்** எனப்படும்.  

பாஷாங்க இராகங்களில் வரும் ஸ்வரங்களை நட்சத்திரக்குறி போட்டுக் காண்பிப்பது வழக்கமாகும்.  

எடுத்துக்காட்டு:  
- பைரவி - பத*நிஸ்
- பிலகரி - த*நிபத
# விபவி (இதழ்)

**விபவி** கொழும்பு இராஜகிரியவிலிருந்து வெளிவந்த ஒரு நிகழ்ச்சிநிரல் கையேட்டிதழாகும். முதல் இதழ் ஏப்ரல் 1997ல் வெளிவந்தது.  
## வெளியீடு
- விபவி மாற்றுக் கலாசார நிலையம், இராஜகிரிய.

## முகவரி
51/7இ ராஜா ஹேவா விதாரண ஒழுங்கை, இராஜகிரிய வீதி, இராஜகிரிய.  

## நோக்கம்
கொழும்பிலும், அதை சுற்றியுள்ள பகுதிகளிலும் இடம்பெறும் கலை, இலக்கிய, கலாசார நிகழ்வுகளை தொகுத்து வழங்குவது விபவி மாதாந்த இதழின் நோக்கமாக இருந்தது.
# சின்டி எக்ஸ்டீன்


**சிண்டி எற்சிடீன்** (*Cindy Eksteen*, பிறப்பு: நவம்பர் 21 1977), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 36 ஒருநாள் பன்னாட்டுத் துடுப்பாட்டப் போட்டிகளிலும், கலந்து கொண்டுள்ளார். 2001/02 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், 1997-2003/04 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜெனிபர் கோவ்


**ஜெனிபர் கோவ்** (*Jennifer Gove*, பிறப்பு: ஆகத்து 28 1940), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஏழு பெண்கள் தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61-1971/72 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எய்லின் ஹர்லி


**எய்லின் ஹர்லி** (*Eileen Hurly*, பிறப்பு: மே 6 1932), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு பெண்கள் தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆட்ரி ஜாக்சன்


**ஆட்ரி ஜாக்சன்** (*Audrey Jackson*, பிறப்பு: 1944), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# கல்லாடனார் (தொல்காப்பிய உரையாசிரியர்)

**கல்லாடனார்** (**Kalladanaar**) தொல்காப்பியத்துக்கு உரை எழுதிய இடைக்கால தமிழ் மொழி உரையாசிரியர்களில் ஒருவர். சங்ககாலப் புலவர் கல்லாடனார் வேறு, தொல்காப்பிய உரையாசிரியர் கல்லாடனார் வேறு. தொல்காப்பியத்துக்கு உரை எழுதிய கல்லாடர் பொ.ஊ. 15 ஆம் நூற்றாண்டில் விஜயநகரப் பேரரசின் காலத்தில் வாழ்ந்தவர். கல்லாடனாரைக் **கல்லாடர்** எனவும் குறிப்பிடுகின்றனர்.  

இளம்பூரணர் உரை தொல்காப்பியம் முழுமைக்கும் உள்ளது. நச்சினார்க்கினியர் உரை தொல்காப்பியம் எழுத்ததிகாரம் பகுதிக்கு மட்டும் உள்ளது. இவர் ஐம்பெருங்காப்பியங்களில் ஒன்றான சீவக சிந்தாமணிக்கும் உரை எழுதியுள்ளார். பேராசிரியர் உரை தொல்காப்பியம் பொருளதிகாரம் மெய்ப்பாட்டியல், உவமவியல், செய்யுளியல், மரபியல் என்னும் இறுதி நூன்கு இயல்களுக்கு மட்டுமே கிடைத்துள்ளது.  

தொல்காப்பியம் சொல்லதிகாரத்துக்கு மட்டும் ஐந்துபேர் எழுதிய உரைகள் கிடைத்துள்ளன. இந்த ஐவருள் ஒருவர் கல்லாடனார். ஏனையோர் தெய்வச்சிலையார், இளம்பூரணர், சேனாவரையர், நச்சினார்க்கினியர் ஆகியோர்  

தொல்காப்பியத்துக்குக் கல்லாடனார் எழுதிய உரை அச்சாகி வெளிவந்துள்ளது. கல்லாடனார் உரை தொல்காப்பியம் சொல்லதிகாரத்தில உள்ள ஒன்பது இயல்களில் முதல் ஏழு இயல்களுக்கு முழுமையாகவும் எட்டாம் இயல் இடையியலில் முதல் பத்து நூற்பாக்களுக்கும் கிடைத்துள்ளன.  
இவரது உரைநூல் பதிப்புடன் இணைக்கப்பட்டுள்ள பழைய உரை சொல்லதிகாரம் முதல் மூன்று இயல்களுக்கு மட்டுமே கிடைத்துள்ளது.  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

## அடிக்குறிப்பு
# செருமானியரின் உணவுகள் பட்டியல்

## பிரதான உணவுகள்
- Kartoffel - உருளைக்கிழங்கு
:* Bratkartoffeln - தோலுடன் அவிக்கப்பட்ட உருளைக்கிழங்கை ஆறவைத்து உரித்து சிறுசிறு துண்டுகளாக வெட்டி குறைந்தளவு எண்ணெயில் பொரிய விடுவது. இதற்கு மயோரான் அல்லது ஒறிகானோ சரக்குகள் போடப்படும். பொரிந்து முடியும் நேரத்தில் பன்றிக்கொழுப்பும், வெங்காயமும் சேர்க்கப்படும்.  
:* Pellkartoffel - தோலுடன் அவிக்கப்பட்ட உருளைக்கிழங்கு.  
:* Kartoffelklöße/-knödel  
:* Kartoffelpüree - அவித்த உருளைக்கிழங்கை சூடாக இருக்கும் போதே மசித்து ஒரு கரண்டி பட்டர் போட்டுக் கிளறி விட்டு, சூடான பால், சிறிதளவு உப்பு, மிளகு தூள், முஸ்காட் தூள் என்பன போட்டு கழி போலக் கிண்டி எடுப்பது.  
:* Kartoffelpuffer - உருளைக்கிழங்கைத் தோலுரித்து துருவி எடுத்து அதற்குள் முட்டை, வெங்காயம், உப்பு, மிளகு சேர்த்துக் கலந்து வடை போலத் தட்டையாகத் தட்டிப் பொரிப்பது. வடையைவிடப் பெரிதாக இருக்கும்.  
:* Kartoffelsalat  
- Nudel - நூடெல்
- Semmelknödel
- Maultasche

## சிற்றுண்டிகள்

## உணவுகள்

## மதிய உணவுகள்
- Grünkohl mit geräucherter Mettwurst - (கோவா + அரைத்தபன்றி இறைச்சியுடன் குறித்த அளவு மாட்டிறைச்சியும் சேர்த்து வெங்காயம் கலந்து செய்யப்பட்ட வூஸ்ற்)
- Kasseler mit Sauerkraut - காசெலர் + சவ்வர்கிரவுட் (புகையில் வாட்டிய பன்றி விலாஎலும்பு இறைச்சி + வினாகிரியில் ஊறவைத்த கோவா: புளிப்பு கோவா))
- Linsen mit Spätzle - லின்சன் + ஸ்பெற்ஸ்லே (ஒரு வகைப்பருப்பு + ஒரு வகை நூடெல்)
- Maultaschen - மவுல் ரசென்
- Schnitzel mit Kartofel

## மாலை உணவுகள்

## இரவு உணவுகள்

## நீர்ம உணவுகள்

## விசேட தினங்களுக்கான உணவுகள்
# வே. விவேகானந்தன்

**வே. விவேகானந்தன்** (பி: 1940) மலேசியாவில் எழுத்தாளர்களுள் ஒருவராவரான இவர் பத்திரிகை ஆசிரியராவார். பல ஆண்டுகள் தமிழ் நேசன் பத்திரிகையின் ஆசிரியராக இருந்துள்ளார். அத்துடன் சிலாங்கூர் கூட்டரசுப் பிரதேச எழுத்தாளர் வாசகர் இயக்கத் தலைவராகவும் பணியாற்றியுள்ளார். முருகு சுப்பிரமணியம் அறவாரியத்தின் தலைவர்.  
## எழுத்துத் துறை ஈடுபாடு
1960 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும்ää இதழ்களிலும் பிரசுரமாகியுள்ளன.
# இராம. வீரசிங்கம்

**இராம. வீரசிங்கம்** மலேசியாவில் எழுத்தாளர்களுள் ஒருவராவராவார். தற்போது பிரித்தானியக் குடிமகனாகி லண்டனில் வசித்து வருகிறார். பாரி எனும் புனைப்பெயரில் எழுதிவரும் இவர் முதியோர் கல்வி முன்னேற்ற திட்ட மேலாளர். தமிழ் இளைஞர் மணி மன்றத்தில் தீவிர ஈடுபாட்டுள்ள இவர் இங்கிலாந்தில் "வீர வள்ளுவம்" மற்றும் "லண்டன் தமிழ் மரபு ஆராய்ச்சி" எனும் நிறுவனங்களை அமைத்ததுடன், லண்டன் தமிழ்ச் சங்கத்தில் முக்கிய பொறுப்புகளையும் வகித்துள்ளார். அதேநேரம், ஆலய நிர்வாகங்களிலும் பங்காற்றியுள்ளார்.  
## எழுத்துத் துறை ஈடுபாடு
1957 தொடக்கம் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் எழுதி வருகின்றார். இவரின் இத்தகைய ஆக்கங்கள் மலேசிய தேசிய பத்திரிகைகளிலும், இதழ்களிலும் பிரித்தானிய இதழ்களிலும் பிரசுரமாகியுள்ளன.
# எஸ். என். நாகராசன்


**எஸ். என். நாகராசன்** (28 திசம்பர் 1927 – 24 மே 2021) இந்தியாவின் மூத்த வேளாண்மை அறிவியலாளர்களில் ஒருவர் மற்றும் மார்க்சிய சிந்தனையாளர். *கீழைமார்க்சியம்* என்ற கருத்துநிலையை முன்வைத்தவர்  

## வாழ்க்கை வரலாறு
எஸ். என். நாகராஜன் 1927-இல் கோவை, சத்தியமங்கலம் என்ற ஊரில் பிறந்தார். வேளாண்மையில் முனைவர் பட்டம்பெற்றார். இந்திய வேளாண்மை ஆய்வுக்கழகத்தில் முதுநிலை அறிவியலாளராக பணியாற்றினார். பசுமைப் புரட்சியை எதிர்த்து ஆய்வகத்தில் இருந்து வெளியேறினார். தன்னை முழுமையாகவே ஒரு மார்க்சிய களப்பணியாளராக ஆக்கிக்கொண்டார்  

எஸ்.என்.நாகராஜன் ‘புதிய தலைமுறை’ என்ற சிற்றிதழை முன்னின்று நடத்தினார். மார்க்சிய ஆய்வில் ஒரு மாணவர் வரிசையை அவரால் உருவாக்க முடிந்தது. ஞானி அவரது நண்பரும் மாணவருமாக இருந்தார். கோவை ஞானி பின்னர் நிகழ் போன்ற சிற்றிதழ்கள் வழியாக அவரது சிந்தனைகளை முன்னெடுத்தார்  

எஸ்.என்.நாகராஜன் கீழைமார்க்சியம் என்ற கருதுகோளை முன்வைத்தார். மார்க்சியம் அடிப்படையில் ஒரு ஐரோப்பிய சிந்தனையாகவே புரிந்துகொள்ளப்பட்டது என்றார். அதை ஓர் மேலைநாட்டு அறிவியல் சிந்தனையாக அணுகக்கூடாது அதை மெய்யியல் நோக்கில் அணுகவேண்டும் என்றார். அன்பில்லாத சித்தாந்தம் அழிவை நோக்கிச்செல்லக்கூடும் என்று சொன்ன நாகராஜன் கீழைநாடுகளுக்குரிய ஒரு மார்க்சியத்துக்காக வாதிட்டார். அதை கீழைமார்க்சியம் என்று குறிப்பிட்டார்
# பி. எஸ். வெங்கடேசன்

**பி. எஸ். வெங்கடேசன்** (பிறப்பு: ஆகத்து 24, 1934) மலேசியாவில் எழுத்தாளர்களுள் ஒருவராவராவார். பி.எஸ்.பரிதிதாசன் எனும் புனைப்பெயரில் எழுதிவரும் இவர் சிலாங்கூர் மாநிலத் தேர்வாணைக் குழு உறுப்பினரும், ஓய்வு பெற்ற கல்வி அதிகாரியுமாவார். மேலும் இவர் மலேசியத் தமிழ்ப் பண்பாட்டு இயக்கத்தின் செயலாளராகவும், உலகத் தமிழ்ப் பண்பாட்டு இயக்கத்தின் உதவித் தலைவராகவும், உலகத் தமிழ் ஆராய்ச்சி நிறுவனத்தின் மலேசியக் கிளையின் உதவித் தலைவராகவும், தேவான் பஹாசா டான் புஸ்தகா அமைத்துள்ள பல்லின எழுத்தாளர் குழுவின் துணைச் செயலாளராகவும், கோயில் குழுக்களில் பொறுப்புள்ளவராகவும் இருந்துள்ளார்.  
## எழுத்துத் துறை ஈடுபாடு
1952 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், புதுக்கவிதைகள் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# எம். ஏ. வேலாயுதம்

**எம். ஏ. வேலாயுதம்** (பிறப்பு: ஆகத்து 2 1939) மலேசியாவில் எழுத்தாளர்களுள் ஒருவராவரான இவர் ஒய்வு பெற்ற ஆசிரியரும், தற்போது வர்த்தகருமாவார். அத்துடன் சிறந்த காற்பந்து விளையாட்டாளரும் கூட.  
## எழுத்துத் துறை ஈடுபாடு
1990 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
## நூல்
- "அர்த்தம்" (கட்டுரைகள், 2000)
- மலேசியத் தமிழ் எழுத்துலகம் தளத்தில் எம். ஏ. வேலாயுதம் பக்கம்
# சி. வேலு

**சி. வேலு** (பிறப்பு: நவம்பர் 17 1937) மலேசியாவில் எழுத்தாளர்களுள் ஒருவராவராவார். சி. வே. இளங்கதிரவன் எனும் புனைப்பெயரில் எழுதிவரும் இவர் ஒரு வியாபாரியாவார்.  
## எழுத்துத் துறை ஈடுபாடு
1975 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பெரும்பாலும் கவிதைகளே எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.  
- மலேசியத் தமிழ் எழுத்துலகம் தளத்தில் சி. வேலு பக்கம்
# ஜொமாரி லொக்டன்பர்க்


**ஜொமாரி லொக்டன்பர்க்** (*Johmari Logtenberg*, பிறப்பு: பெப்ரவரி 22 1989), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், 26 ஒருநாள் பன்னாட்டுத் துடுப்பாட்டப் போட்டிகளிலும், இரண்டு இருபது20 துடுப்பாட்டப் போட்டிகளிலும் கலந்து கொண்டுள்ளார். 2003-2007 ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2003-2007 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜீன் மெக்நாட்டன்


**ஜீன் மெக்நாட்டன்** (*Jean McNaughton*, பிறப்பு: ஏப்ரல் 10 1936), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளில் கலந்து கொண்டுள்ளார். 1960 - 1961 ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# மாரீன் பெய்ன்


**மாரீன் பெய்ன்** (*Maureen Payne*, இறப்பு: 1997), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் ஐந்து தேர்வுத் துடுப்பாட்டப் போட்டிகளில் கலந்து கொண்டுள்ளார். 1960/61-1971/72 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வெள்ளிமலை (இதழ்)

**வெள்ளிமலை** இலங்கை, வலிகாமம் பிரதேசத்திலிருந்து 2007ம் ஆண்டில் வெளிவந்த ஒரு மும்மாசிகை இதழாகும்.  
## பணிக்கூற்று
வலிகாமம் பிரதேச வளங்கள், திறன்கள் வெளிக்காட்டிடும் சஞ்சிகை  
## வெளியீடு
வலிகாமம் தெற்கு பிரதேச சபையின் சுன்னாகம் பொதுநூலகம், உடுவில் பொது நூலகம், ஏலாழை பொது நூலகம் இவற்றின் வாசகர் வட்ட வெளியீடு. முதல் இதழ் சித்திரை, ஆடி இதழாக 2007ம் ஆண்டில் வெளிவந்துள்ளது.  
## இணையாசிரியர்கள்
- க.சௌந்தரராஜன்
- கு.பா.விஜயகுமார்
## தொடர்பு முகவரி
- நூலகர், சுன்னாகம் பொதுநூலகம், சுன்னாகம்
- நூலகர், உடுவில் பொதுநூலகம், மருதனாமடம்
## உள்ளடக்கம்
இவ்விதழில் கட்டுரைகள், நகரங்கள் பற்றிய சிறு குறிப்புகள், நினைவு குறிப்புகள், கவிதைகள், தத்துவக் கருத்துகள், துணுக்குகள், அறிவியல் கட்டுரைகள், சிறுகதைகள், நூலகவியல் தொடர்பான கட்டுரைகள், கல்விசார் கட்டுரைகள், செவ்விகள், குறுக்கெழுத்துப் போட்டி போன்ற பல்வேறு அம்சங்கள் உள்வாங்கப்பட்டிருந்தன. ஆரம்ப இதழ் 66 பக்கங்களில் வெளிவந்தது.
# வெளிச்சம் (இதழ்)


**வெளிச்சம்** யாழ்ப்பாணம், கிளிநொச்சி மற்றும் முல்லைத்தீவு ஆகிய மாவட்டங்களிலிருந்து வெளிவந்த இருமாத கலை இலக்கிய இதழாகும். 1991 - 2008 வரை வெளிவந்த இதழாகும். இதனுடைய ஆசிரியர், கவிஞர் கருணாகரன். பொறுப்பாசிரியர், கவிஞர் புதுவை இரத்தினதுரை. இணுவையூர் சிதம்பரதிருச்செந்திநாதன், பொன் பூலோகசிங்கம், இயல்வாணன், சத்துருக்கன், சந்திரபோஸ் சுதாகர் (எஸ்போஸ்), நா. யோகேந்திரநாதன், இத்தாவில் சிவராசா ஆகியோர் ஆசிரியர் குழுவில் பணியாற்றியுள்ளனர்.  

## வெளியீடு
- விடுதலைப் புலிகள் கலை பண்பாட்டுக் கழகம்

## முகவரி
நடுவப் பணியகம், கோண்டாவில், யாழ்ப்பாணம் (1991- 1994) பரவிப்பாஞ்சான், கிளிநொச்சி (1995 - 1996) 3 ம் வட்டாரம், முள்ளியவளை (1997 - 1999) புதுக்குடியிருப்பு, முல்லைத்தீவு (2000 - 2002) கிளிநொச்சி (2003 ) தமிழீழம்.  

## உள்ளடக்கம்
இவ்விதழில் விடுதலை உணர்வூட்டும் சிறுகதைகள், கட்டுரைகள், கழக வெளிப்பாடுகள், நேர்காணல்கள், மொழிபெயர்ப்புகள், கவிதைகள் ஆகியன இடம்பெற்றிருந்தன.
# வியூகம் (கொழும்பு - இதழ்)

**வியூகம்** கொழும்பிலிருந்து 2006ல் வெளிவந்த ஓர் இதழாகும். இதன் முதல் இதழ் சனவரி 2006ல் வெளிவந்தது. 36 பக்கங்களைக் கொண்டது.  
## ஆசிரியர் குழு
#### பிரதம ஆசிரியர்
- இளையதம்பி தயானந்தா
#### இணை ஆசிரியர்
- சுந்திரசேகரமூர்த்தி ரமணன்
#### பதிப்பாசிரியர்
- ரசித்ரா ரமணன்
## உள்ளடக்கம்
இவ்விதழ் இலங்கை மற்றும் சர்வதேச விவகாரங்கள் தொடர்பான அரசியல் ஆக்கங்களை உள்வாங்கியிருந்தது. மேலும், அறிவியல் கட்டுரைகளையும் கொண்டிருந்தது.
# வியூகம் (இலங்கை இதழ்)

**வியூகம்** இலங்கை, கிழக்கு மாகாணம், கல்முனையிலிருந்து வெளிவந்த ஒரு மாதாந்த இதழாகும். இதன் முதல் இதழ் 1988ம் ஆண்டு சித்திரை மாதத்தில் வெளிவந்தது. விலை 5 ரூபாய்  
## தொடர்பு முகவரி
127/4, பிரதான வீதி, கல்முனை  
## உள்ளடக்கம்
12 பக்கங்களைக் கொண்ட இவ்விதழில் கட்டுரைகள், கவிதைகள் இடம்பெற்றிருந்தன.
# வெண்ணிலவு (இதழ்)

**வெண்ணிலவு** நியுசிலாந்திலிருந்து 1997ம் ஆண்டில் வெளிவந்த தமிழ் இதழாகும். இதன் முதல் இதழ் 1997ம் ஆண்டு ஆவணி மாதத்தில் வெளிவந்துள்ளது. பதிவெண் ISSN 1124-2879  
## ஆசிரியர்
- ரி. திரு. நந்தகுமார், யாழ்ப்பாணம்
## முகவரி
158, பிகோன், மவுன்டன் ரோட், பக்லன் பீச், ஒக்லன்ட் நியுசிலாந்து  
## வெளியீடு
தமிழ் பதிப்பகம், த. பெ. இல. 82160, ஹைலன்ட் பார்க், ஆக்லாந்து, நியுசிலாந்து  
## உள்ளடக்கம்
கவிதைகள், கட்டுரைகள், பிரமுகர் அறிமுகம், செவ்விகள், சிறுகதைகள், துணுக்குச் செய்திகள், அறிவியல் கட்டுரைகள், விளையாட்டு கட்டுரைகள், சமயக் கட்டுரைகள் போன்ற பல்சுவை அம்சங்களை இவ்விதழ் தாங்கிவெளிவந்தது. முதல் இதழ் 40 பக்கங்களில் வெளிவந்தமை குறிப்பிடத்தக்கது.
# மடகாஸ்கர் சண்டை



**மடகாஸ்கர் சண்டை** (*Battle of Madagascar*) என்பது இரண்டாம் உலகப் போரின் போது நேச நாட்டுப் படைகள் விஷி பிரான்சின் கட்டுப்பாட்டில் இருந்த மடகாஸ்கர் தீவைக் கைப்பற்ற மேற்கொண்ட போர் நிகழ்வுகளைக் குறிக்கிறது. ஐயர்ன்கிளாட் நடவடிக்கை (*Operation Ironclad*) எனக் குறிப்பெயரிடப்பட்டிருந்த இது மே 5 – நவம்பர் 6, 1942 காலகட்டத்தில் நடைபெற்றது.  

ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. மடகாஸ்கர் தீவு விஷி அரசின் கட்டுப்பாட்டில் இருந்தது. 1942 இல் தென் கிழக்காசியாவைக் கைப்பற்றி முன்னேறி வந்த ஜப்பானியப் படைகள் மடகாஸ்கரை கடற்படைத் தளமாக பயன்படுத்தக் கூடும் என நேச நாட்டு உத்தியாளர்கள் பயந்தனர். விஷி அரசு மடகாஸ்கர் தீவை ஜப்பானியர் கட்டுப்பாட்டில் ஒப்படைக்கும் சாத்தியக்கூறு பலமாக இருந்தது. அப்படி நிகழ்ந்து விட்டால். இந்தியப் பெருங்கடலில் ஜப்பானிய கடற்படையின் பலம் பெருகிவிடுமென்பதால், அதைத் தடுக்க நேச நாடுகள் முயன்றன. மடகாஸ்கர் ஜப்பானியர் வசமாவதற்கு முன்னால் ஒரு நீர்நிலத் தாக்குதல் நடத்தி விஷி படைகளிடமிருந்து அதனைக் கைப்பற்ற முடிவு செய்தனர். ஐயர்ன்கிளாட் நடவடிக்கை என்று குறிப்பெயரிடப்பட்டிருந்த இத்தாக்குதல் மே 5, 1942 அன்று ஆரம்பமானது.  

பிரித்தானியத் தரைப்படைப் பிரிவுகள் மற்றும் மரைன் படைப்பிரிவுகள் பிரித்தானிய வான்படை மற்றும் கடற்படைத் துணையுடன் மடகாஸ்கரில் கடல்வழியாகத் தரையிறங்கின. மே 7ம் தேதி அத்தீவின் முக்கியத் துறைமுகமான டியேகோ சுவாரேசை விஷி படைகளிடமிருந்து கைப்பற்றின. அடுத்த சில மாதங்களுக்கு இரு தரப்புக்குமிடையே லேசான மோதல்கள் நிகழ்ந்த வண்ணம் இருந்தன. மடகாஸ்கரை நோட்டமிட வந்த வேந்திய ஜப்பானியக் கடற்படையின் நீர்மூழ்கிக்கப்பல்களும் பிரித்தானியக் கடற்படையும் மோதிக் கொண்டதில், இரு பிரித்தானியக் கப்பல்களும் இரு ஜப்பானிய நீர்மூழ்கிகளும் நாசமாகின. மடகாஸ்கர் பிரித்தானியக் கட்டுப்பாட்டில் இருப்பதை உணர்ந்த ஜப்பானியப் போர்த் தலைமையகம், மடகாஸ்கரை ஆக்கிரமிக்கும் திட்டத்தைக் கைவிட்டது. விரைவாக மடகாஸ்கரின் பிற நகரங்கள் நேச நாட்டுப் படைகளால் கைப்பற்றப்பட்டன. நவம்பர் 8, 1942 இல் விஷிப் படைகளின் தளபதி ஆர்னெட் நேச நாட்டுப் படைகளிடம் சரணடைந்தார்; மடகாஸ்கர் சண்டை முடிவுக்கு வந்தது. போர் முடியும் வரை மடகாஸ்கர் தீவு விடுதலை பிரான்சுப் படைகளின் கட்டுப்பாட்டில் இருந்தது.
# டாலீன் டெர்பிளான்ச்


**டாலீன் டெர்பிளான்ச்** (*Daleen Terblanche*, பிறப்பு: அக்டோபர் 19 1969), தென்னாப்பிரிக்கா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளிலும், 61 ஒருநாள் பன்னாட்டுத் துடுப்பாட்டப் போட்டிகளிலும், இரண்டு பெண்கள் இருபதுக்கு - 20 துடுப்பாட்டப் போட்டிகளிலும் கலந்து கொண்டுள்ளார். 2001/02-2007 பருவ ஆண்டுகளில் தென்னாப்பிரிக்கா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1997-2008 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.